EFTAn valvontaviranomaisen päätös N:o 155/03/KOL, tehty 18 päivänä heinäkuuta 2003, Islannin esittämän hyväksytyn vyöhykkeen aseman myöntämistä kirjolohen verenvuotoseptikemian (VHS) ja tarttuvan vertamuodostavan kudoksen kuolion (IHN) osalta koskevan ohjelman hyväksymisestä



Virallinen lehti nro L 265 , 16/10/2003 s. 0038 - 0039



EFTAn valvontaviranomaisen päätös N:o 155/03/KOL, tehty 18 päivänä heinäkuuta 2003, Islannin esittämän hyväksytyn vyöhykkeen aseman myöntämistä kirjolohen verenvuotoseptikemian (VHS) ja tarttuvan vertamuodostavan kudoksen kuolion (IHN) osalta koskevan ohjelman hyväksymisestä EFTAN VALVONTAVIRANOMAINEN, joka ottaa huomioon Euroopan talousalueesta tehdyn sopimuksen (jäljempänä "ETA-sopimus") ja erityisesti sen 109 artiklan ja pöytäkirjan 1, ottaa huomioon EFTA-valtioiden sopimuksen valvontaviranomaisen ja tuomioistuimen perustamisesta ja erityisesti sen 5 artiklan 2 kohdan d alakohdan ja pöytäkirjan 1, ottaa huomioon ETA-sopimuksen liitteessä I olevan I luvun 4.1.5 kohdassa tarkoitetun säädöksen eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille (neuvoston direktiivi 91/67/ETY), sellaisena kuin se on viimeksi muutettuna neuvoston direktiivillä 98/45/EY ja mukautettuna ETA-sopimuksen pöytäkirjalla 1 ja ETA-sopimuksen liitteeseen I tehdyillä alakohtaisilla tarkastuksilla, ja erityisesti mainitun säädöksen 10 artiklan 2 kohdan, ottaa huomioon EFTAn valvontaviranomaisen 10 päivänä maaliskuuta 1994 tekemän päätöksen 15/94/KOL, jolla tavaroiden vapaasta liikkuvuudesta vastaava komission jäsen velvoitetaan tekemään päätöksiä ja ryhtymään toimenpiteisiin, ja erityisesti sen 1 kohdan, sekä katsoo seuraavaa: Hyväksytyn vyöhykkeen tai hyväksymättömällä vyöhykkeellä sijaitsevan hyväksytyn kalanviljelylaitoksen aseman myöntämiseksi VHS:n ja IHN:n osalta jäsenvaltioiden on toimitettava asianmukaiset perusteet ja kansalliset säännökset, jotka takaavat direktiivissä 91/67/ETY säädettyjen edellytysten noudattamisen. Islannin hallitus esitti EFTAn valvontaviranomaiselle 7 päivänä heinäkuuta 1999 ohjelman hyväksytyn vyöhykkeen aseman saamiseksi alueelleen VHS:n ja IHN:n osalta. Islannin hallitus on toimittanut viranomaisen pyytämät lisätiedot. Islannin toimittamassa ohjelmassa ja sitä koskevissa lisätiedoissa määritetään kyseinen alue sekä toimenpiteet, jotka viranomaisten on toteutettava, ja menettelyt, joita hyväksyttyjen laboratorioiden on noudatettava, asianomaisten tautien esiintyminen ja niiden torjumiseksi toteutettava toimenpide. Ulkopuolisen asiantuntijan arvion mukaan ohjelma on neuvoston direktiivin 91/67/ETY 10 artiklan mukainen. Islannin hallituksen toimittamien tietojen arvioinnin perusteella terveydellinen asema VHS:n ja IHN:n osalta on Islannissa vähintään vastaava kuin jollakin näiden molempien sairauksien osalta hyväksytyn aseman saaneella Euroopan unionin alueella. EFTAn valvontaviranomainen antoi päätöksellään 114/03/KOL asian valvontaviranomaista avustavan EFTAn eläinlääkintäkomitean käsiteltäväksi. Tässä päätöksessä säädetyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset, ja ON TEHNYT TÄMÄN PÄÄTÖKSEN: 1. Hyväksytään Islannin 7 päivänä heinäkuuta 1999 esittämä hyväksytyn vyöhykkeen aseman myöntämistä kirjolohen verenvuotoseptikemian (VHS) ja tarttuvan vertamuodostavan kudoksen kuolion (IHN) osalta koskeva ohjelma. 2. Tämä päätös tulee voimaan 21 päivänä heinäkuuta 2003. 3. Tämä päätös on osoitettu Islannille. 4. Tämän päätöksen englanninkielinen toisinto on todistusvoimainen. Tehty Brysselissä 18 päivänä heinäkuuta 2003. EFTAn valvontaviranomaisen puolesta Niels Fenger Johtaja